La companyia teatral Ars Dementia representarà ‘Feres ferides, suïssos suïcides’ en la Casa Municipal de Cultura
12 de febrer 2019

![](/media/rsxknrll/088_c_2018-11-02_feres-ferides.jpg)  

  

El dissabte 16 de febrer a les 20 h es representarà Feres ferides, suïssos suïcides. Després de l'èxit que va tindre l'obra de teatre el novembre de 2018, la companyia de teatre torna però esta vegada la representarà a la Casa Municipal de Cultura. La delegació de Cultura de l'Ajuntament de Sagunt compta en la seua programació amb la companyia saguntina Ars Dementia que interpretarà esta obra que s'inclou dins de l'agenda cultural d'hivern. El preu de l'entrada serà de 7 euros i serà en valencià.

  

La sinopsi de l'obra conta com un home s'ha llançat al buit des d'una habitació de l'hotel Président. Mentre allà a baix, en la jungla d'acer i cristall, les feres ferides tracten de sobreviure a l'hostilitat i la soledat, fartes d'esta mania estúpida que tenim de fer-nos mal els uns als altres i, almenys una vegada en la vida, necessiten trencar esta inèrcia d'ofenses, ressentiment i rancor, i fer alguna acció positiva per a canviar les coses.

  

Ars Dementia Teatre s'autodefinix com un grup d'actors i actrius que s'unixen per a poder manifestar i dur a terme les seues inquietuds artístiques. La seua història comença fa al voltant de quatre anys, quan el destí els unix per la necessitat individual d'expressar un moviment interior que diuen, no els deixa indiferents davant la vida. Entre els seus components es troben músics, cantants, animadores d'esdeveniments, professores i professionals de la producció teatral. Esta diversitat individual els caracteritza com un grup, d'una banda, heterogeni, capaç d'afrontar els projectes des de múltiples punts de vista, enriquint-los des de diferents dimensions. I, d'altra banda, un grup homogeni i cohesionat a través d'una formació actoral conjunta en que els actors i actrius han experimentat al llarg de quatre anys i que els ha unit com a grup de treball.

  

*   [](http://www.facebook.com/sharer.php?u=https://aytosagunto.es/va/actualitat/la-companyia-teatral-ars-dementia-representara-feres-ferides-suissos-suicides-en-la-casa-municipal-de-cultura/ "Facebook")
*   [](http://twitter.com/share?url=https://aytosagunto.es/va/actualitat/la-companyia-teatral-ars-dementia-representara-feres-ferides-suissos-suicides-en-la-casa-municipal-de-cultura/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-companyia-teatral-ars-dementia-representara-feres-ferides-suissos-suicides-en-la-casa-municipal-de-cultura/ "Linked In")
*   [](mailto:?body=https://aytosagunto.es/va/actualitat/la-companyia-teatral-ars-dementia-representara-feres-ferides-suissos-suicides-en-la-casa-municipal-de-cultura/)